Are Holen

Are Holen (født 18. juli 1945 i Oslo) er en norsk psykiater og psykolog. Han er professor emeritus ved Institutt for nevromedisin ved Norges teknisk-naturvitenskapelige universitet (NTNU) i Trondheim. 

Holen ble cand.psychol. i 1972 og cand.med. i 1978 og har også studert sanskrit i tre år. Han ble dr.med. i 1990 på avhandlingen A long-term outcome study of survivors from a disaster: The Alexander L. Kielland disaster in perspective80 års omtale i Aftenposten 18. juli 2025 og er spesialist i psykiatri. Han er nasjonalt og internasjonalt kjent for sine arbeider innen stress- og katastrofeforskning. 

Holen avtjente en del av militærtjenesten som militærlege ved det nyetablerte Kontoret for katastrofepsykiatri ved Forsvarets sanitet, der han senere var ansatt i ulike forskerstillinger i 1980- og 1990-årene. Han var universitetslektor i psykiatri ved Universitetet i Oslo (UiO) 1984–1990 og forsker ved Langley Porter Psychiatric Institute ved University of California, San Francisco 1991–1992. Han ble førsteamanuensis i medisinske adferdsfag ved Universitetet i Trondheim i 1993, der han senere ble professor.

Han har vært sakkyndig i en rekke straffesaker i det norske rettsapparatet, blant annet 22. juli-rettssaken.VG: Sakkyndige for terrorofrene oppnevnt  Sammen med Dagfinn Winje fra Universitetet i Bergen har Holen kartlagt og utarbeidet en rapport om skadevirkninger fra ofrene etter 22. juli-angrepene.

I 1966 stiftet han organisasjonen Acem og har utviklet metoden Acem-meditasjon.Acems informasjon om Holen Besøkt 4. juli 2014 Are Holen har skrevet flere bøker om meditasjon. De to siste publisert i 2025 er helt sentrale for utøvere av Acem-meditasjon: Moving Forward 1 og Moving Forward 2. En klassiker for dem som er interessert i Acem-meditasjon, er boken Psychology of Silence som er trykket i gjentatte opplag og oversatt til flere språk.

Holen ble i 2014 utnevnt til ridder av 1. klasse av St. Olavs Orden for sin samfunnsnyttige innsats.Utnevnelser til St. Olavs Orden, Kongehuset, 3. juni 2014

Han er gift med psykolog Turid Suzanne Berg-Nielsen.

 Referanser 

 Kilder 
 Are Holen i Norsk biografisk leksikon

 Eksterne lenker 

Kategori:Professorer ved NTNU
Kategori:Personer tilknyttet Universitetet i Oslo
Kategori:Personer tilknyttet Nasjonalt kunnskapssenter om vold og traumatisk stress
Kategori:Norske psykiatere
Kategori:Norske psykologer
Kategori:Militærleger
Kategori:Riddere av 1. klasse av St. Olavs Orden
Kategori:Personer fra Oslo